Sølvkaninen har normal pels, men hårspissene blir sølvfargede fra og med første felling. En svart sølv blir altså født helt svart, men får sølvfargen etter en tid. Sølvkaniner skilles i mørk, mellom og lys variant. (De mørke har 20 normale hår for hvert sølvhår, mellomvarianten har like mange sølvhår som normalhår, mens den lyse har 20 sølvhår for hvert normalhår.) Både mørkere og lysere varianter finnes. Det er viktig at sølvkaninen ikke får hvite hår, da dette er en feil. Sølvhårene er kun lyse i spissen, og ikke helt ned til huden.